La Terrassa d’Estiu 2015 tanca les seues portes amb la projecció de la pel·lícula “Cómo entrenar a tu dragón 2”
2025-07-24

Amb la fi de la temporada estival, la Terrassa d’Estiu de Burjassot posarà fi a les seues nits de cinema a la fresca amb la projecció de l’última pel·lícula de la seua programació, els dies 28 i 29 d’agost. És aquesta ocasió, l’Institut Municipal de Cultural i Joventut oferirà al públic de la Terrassa d’estiu el film d’animació “Cómo entrenar a tu dragón 2”.

Aquesta creació de Dreamworks, guardonada amb un Globus d’Or, tracta sobre la història d’Hipo, un jove víking que, després d’haver revolucionat les tradicions víkings en la primera pel·lícula de la saga, decideix, al costat dels seus amics, ajudar un guardià a protegir a un grup de dracs salvatges.

Un film que atraparà tots els assistents, tant majors com a xicotets, que podran gaudir d’aquesta nova cita amb el cinema en 35 mm a les 22.30 h i amb un preu de tan sols 2€.

Amb aquest llargmetratge, la Terrassa d’Estiu 2015 posarà fi al seu particular homenatge al cinema en 35 mm.